### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med de justeringer, der fremgår af udvalgserklæringen fra Kulturudvalget af 10. februar 2021.

### Resumé

Med kulturpolitik 2021-24 fremlægges Aarhus Kommunes vision og målsætninger på kulturområdet.

Visionen lyder ”[adresse] – med kulturen i hjertet og blikket mod verden”. Den skal realiseres via seks temaer: Et stærkt fundament, Kultur er velfærd, Dannelse og uddannelse, Åbne arme – åbent sind, Globalt udsyn og ansvar samt Klima.

Politikken er skrevet på baggrund af dialog med og input fra en lang række aktører. Politikken følges op af en handleplan med initiativer og handlinger, der skal udmønte ambitionerne. Handleplanen vil årligt blive fremlagt på kulturudvalget og er vedlagt byrådsindstillingen til orientering.

Der er i forbindelse med den offentlige høring indkommet 36 høringssvar fra en bred kreds af aktører og Kulturpolitikken er drøftet i samtlige politiske udvalg forud for fremsendelsen til Byrådet.

I forbindelse med vedtagelse af kulturpolitikken fremlægges også forslag om, at den fireårige kulturaftale, der indgås mellem [adresse] og Kulturministeriet, fremadrettet kan godkendes af Rådmanden for Kultur- og Borgerservice efter drøftelse i kulturudvalget.

Endeligt bedes byrådet tage stilling til en forlængelse af den ordning, hvor der årligt allokeres 200.000 kr. af kunstindkøbsbudgettet til udmøntning i regi af Kunsteks-perimentarium.

### Indstilling

Det indstilles:

At 1) Kulturpolitik 2021-24 vedtages (bilag 1)

At 2) Orientering om handleplan 2021-24 og høringssvar til kulturpolitikken tages til efterretning (bilag 2-5)

At 3) Rådmanden bemyndiges til fremadrettet at indgå Kulturaftale mellem [adresse] og Kulturministeriet efter en drøftelse i Kulturudvalget (bilag 6)

At 4) [adresse] fortsætter i en 4-årig periode finansieret med 200.000 kr. årligt via budgettet til kunstindkøb (bilag 7)

### Sagens forløb

06-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-01-2021 Magistraten

Fremsendes til [adresse] med bemærkning, at Magistraten i mødet den 11. januar 2021 anbefaler, at byrådet tiltræder Magistratsafdelingen for Kultur og Borgerservices indstilling af 17. december 2020.

Der var ros til både indstillingen og processen.

 20-01-2021 [adresse]
Fremsendes til Kulturudvalget til behandling i henhold til beslutning i byrådets møde den 20. januar 2021.
 27-01-2021 Kulturudvalget
Sagens behandling blev udsat.
 03-02-2021 [adresse]
Sagens behandling blev trukket i byrådets møde den 3. februar 2021.
 10-02-2021 Kulturudvalget
Asger Nielsen, Morten Schultz, Johanne Lind, Frida Eriksen, Patrick Christiansen, Casper Dahl og Herman Carlsen kunne enstemmigt tiltræde indstillingen med de foreslåede justeringer af Kulturpolitik 2021-2024 og Handleplan 2021-2024, og der var enighed om, at første afsnit under ”Mangfoldighed er en styrke” ændres ved, at et afsnit fra handleplanen flyttes til kulturpolitikken med følgende, justerede ordlyd:

”[adresse] skal være en god by for alle. Det betyder, at vi vil være en by med plads til forskellighed, og at vi ser mangfoldighed og lige muligheder som en styrke – både når det gælder alder, køn og etnicitet. Derfor er det også vigtigt, at man i [adresse] oplever et kulturliv, der afspejler vores mangfoldige by og dens indbyggere. Det er naturligvis ikke et mål, der alene kan nås med Kulturpolitikken, og der er heldigvis mange gode kræfter i byen, der spiller med.  Vi vil i dialog med byens kulturaktører se på, hvilke udfordringer omkring mangfoldighed og ligestilling mellem kønnene, der kan være i forskellige dele af kulturlivet, og vi vil sammen med bl.a. [adresse] drøfte, hvordan vi i løbet af de kommende fire år på forskellig vis kan arbejde med udfordringerne, så vi sikrer et mangfoldigt og inkluderende kulturliv, der rækker ud til alle kulturbrugere.”

 24-02-2021 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med de justeringer, der fremgår af udvalgserklæringen fra Kulturudvalget af 10. februar 2021.